Radoslav Asparuhov
rasparuhov@gmail.com 2011
Tiffany Antopolski
tiffany.antopolski@gmail.com

Creative Commons Compartir Igual 3.0

Jaume Jorba
jaume.jorba@gmail.com 2019

# Estratègia

En un trencaclosques Sudoku, només hi ha una solució possible per a cada cel·la. Aquests estratagemes t'ajudaran a descobrir la solució per a cada cel·la.

# Estratègia 1:

Escolliu la fila amb més números.

Intenteu escollir la fila o columna amb més números. Per simplicitat, aquestes instruccions estan escrites assumint que es tracta d'una fila.

Determineu quins números manquen a la fila.

Escolliu una cel·la buida d'aquesta fila. Determineu quin dels números que manquen a la fila són presents a la columna o caixa 3×3 de la fila que heu escollit.

Fent servir les anotacions, anoteu a la cel·la els números que manquen a la fila i que no són a la columna o a la caixa 3×3. Aquests números són les possibles solucions d'aquesta cel·la.

Aneu a la següent cel·la buida de la fila que heu escollit i repetiu el mètode anterior. Repetiu aquest mètode per a cada columna i fila de la graella, començant per les que tinguin més números escrits. Tingueu cura a l'hora de buscar números, i no us descuideu de les caixes 3×3.

Aquesta estratègia us ajudarà a identificar les cel·les en què només hi ha una tria possible. Quan les identifiqueu, podeu completar-les, i repetir l'estratègia un altre cop fins que hàgiu completat el trencaclosques.

Exemple d'ús de l'estratègia 1.

# Estratègia 2:

Identifiqueu el número que apareix més cops.

Ara mireu l’alineació vertical de l’esquerra dels quadres 3 × 3 i localitzeu la columna (s) en què apareix aquest número.

En aquesta alineació, dirigiu-vos a la caixa 3×3 que no contingui aquest número en cap de les seves caselles. Fent ús de les anotacions, introduïu aquest número a cada cel·la buida de la columna que no contingui el número en qüestió. Si el número apareix a la fila d'una d'aquestes cel·les, no l'introduïu en aquella cel·la com a anotació.

Repetiu els dos darrers passos per a l'alineat central i vertical.

Cerqueu el següent número que aparegui més sovint i repetiu l'estratègia amb tots els números de l'1 al 9.

Aquesta estratègia us ajudarà a identificar les cel·les en què només hi ha una tria possible. Quan les identifiqueu, podeu completar-les, i repetir l'estratègia un altre cop fins que hàgiu completat el trencaclosques.

Exemple d'ús de l'estratègia 2.

Si cap de les dues estratègies anteriors no et serveix per a resoldre el trencaclosques, pots alternar-les o combinar-les.